
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 896 

10 Απριλίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Όροι, προϋποθέσεις και διαδικασία πραγματοποί¬ 
ησης γραπτής δοκιμασίας επαγγελματικής ισο¬ 
δυναμίας, σύμφωνα με τις διατάξεις του άρθρου 

57Α' του π.δ. 38/2010. 1 

Μεταφορά θέσεων στις περιφερειακές υπηρεσίες 
Πρωτοβάθμιας και Δευτεροβάθμιας Εκπαίδευσης 

του Υπουργείου Παιδείας και Θρησκευμάτων. 2 

Καθιέρωση διαφορετικού ωραρίου εργασίας υπηρε¬ 
σιών του ΝΠΔΔ «Οργανισμός Πολιτισμού, Αθλητι¬ 
σμού και Νεολαίας Δήμου Νέας Ιωνίας». 3 

Σύσταση Γραφείου Κοινωνικής Ασφάλισης στη Σκό¬ 
πελο μη αυτοτελές Γ ραφείο του Περιφερειακού 
Υποκαταστήματος ΙΚΑ-ΕΤΑΜ Βόλου. 4 


ΑΠΟΦΑΣΕΙ Σ 

Αριθμ. 48066/ΙΑ (1) 


Όροι, προϋποθέσεις και διαδικασία πραγματοποίησης 
γραπτής δοκιμασίας επαγγελματικής ισοδυναμίας, σύμ¬ 
φωνα με τις διατάξεις του άρθρου 57Α' του π.δ. 38/2010. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) των παραγράφων 1 και 2 του άρθρου 57Α' του π.δ. 
38/2010 «Προσαρμογή της ελληνικής νομοθεσίας στην 
Οδηγία 2005/36/ΕΚ του Ευρωπαϊκού Κοινοβουλίου και του 
Συμβουλίου της 7ης Σεπτεμβρίου 2005, σχετικά με την 
αναγνώριση των επαγγελματικών προσόντων, και άλλες 
διατάξεις» (ΦΕΚ Α' 78), όπως τροποποιήθηκε και ισχύει, 

β) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98), 

2. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Αρθρο 1 

Σκοπός και πεδίο εφαρμογής 

Σκοπός της παρούσας απόφασης είναι ο καθορισμός 
των αρμοδίων οργάνων, των όρων, των προϋποθέσεων 


και της διαδικασίας πραγματοποίησης της γραπτής 
δοκιμασίας επαγγελματικής ισοδυναμίας που δύναται 
να επιβληθεί από το Συμβούλιο Αναγνώρισης Επαγγελ¬ 
ματικών Προσόντων (ΣΑΕΠ) στους ενδιαφερομένους 
της παραγράφου 3 του άρθρου 2 του π.δ. 38/2010, σύμ¬ 
φωνα με τις διατάξεις της παραγράφου 2 του άρθρου 
57Α' του ιδίου π.δ. 

Αρθρο 2 
Αρμόδια όργανα 

Για την πραγματοποίηση της γραπτής δοκιμασίας 
συγκροτούνται τα παρακάτω όργανα: 

1. Κεντρική Επιτροπή Οργάνωσης και Διεξαγωγής Γρα- 
πτής Δοκιμασίας (Κ.Ε.), συνεπικουρούμενη από ομάδα 
γραμματειακής υποστήριξης. 

2. Επιτροπές Εξεταστικών Κέντρων. 

3. Επιτροπή Βαθμολογικού Κέντρου. 

Αρθρο 3 

Συγκρότηση αρμόδιων οργάνων 

1. Με απόφαση του Γ ενικού Γ ραμματέα του Υπουργείου 
Παιδείας και Θρησκευμάτων (ΥΠΑΙΘ) συγκροτείται πε¬ 
νταμελής Κεντρική Επιτροπή Οργάνωσης και Διεξαγω¬ 
γής Γραπτής Δοκιμασίας (Κ.Ε.) για την πραγματοποίηση 
της Γ ραπτής Δοκιμασίας Επαγγελματικής Ισοδυναμίας, 
η οποία αποτελείται από τον Πρόεδρο του ΣΑΕΠ, τον 
Προϊστάμενο της Διεύθυνσης στην οποία ανήκει η υπη¬ 
ρεσία του άρθρου 59 του π.δ. 38/2010, τον Προϊστάμε¬ 
νο της υπηρεσίας του άρθρου 59 του π.δ. 38/2010 με 
τους νόμιμους αναπληρωτές τους και δύο (2) μέλη από 
Καθηγητές όλων των βαθμιδών ή/και μέλη Διδακτικού 
Επιστημονικού Προσωπικού (Δ.Ε.Π.) ή/και Εκπαιδευτικού 
Προσωπικού (Ε.Π.) των Α.Ε.Ι., με τους αναπληρωτές 
τους. Με την απόφαση συγκρότησης ορίζεται ο Πρό¬ 
εδρος και ο Αντιπρόεδρος της Κεντρικής Επιτροπής, 
εκ των μελών αυτής. Ως Γραμματέας της Κεντρικής 
Επιτροπής ορίζεται ο Γραμματέας του ΣΑΕΠ, με τον 
αναπληρωτή του. 

2. Στην Κεντρική Επιτροπή δεν μπορεί να μετέχει 
όποιος είναι ο ίδιος υποψήφιος ή έχει σύζυγο ή συγγε¬ 
νή εξ αίματος ή εξ αγχιστείας μέχρι και τρίτου βαθμού 
υποψήφιο. Για τη μη ύπαρξη κωλύματος υποβάλλεται 
σχετική υπεύθυνη δήλωση στον πρόεδρο της Κ.Ε. 

3. Με απόφαση του Γενικού Γραμματέα του ΥΠΑΙΘ 
ορίζονται: 

α) Τουλάχιστον δύο εισηγητές θεμάτων για κάθε εξε¬ 
ταζόμενο γνωστικό αντικείμενο, από Καθηγητές όλων 
των βαθμιδών ή/και μέλη Διδακτικού Επιστημονικού 
Προσωπικού (Δ.Ε.Π.) ή/και Εκπαιδευτικού Προσωπικού 
(Ε.Π.) των Α.Ε.Ι. Οι εν λόγω εισηγητές υποβάλλουν υπεύ¬ 
θυνη δήλωση για τη μη ύπαρξη κωλύματος, σύμφωνα 
με την παράγραφο 2. 

β) Οι επιτηρητές της διεξαγωγής της γραπτής δοκι¬ 
μασίας, σύμφωνα με το άρθρο 7. 

γ) Οι βαθμολογητές των γραπτών δοκιμίων από τον 
ίδιο κύκλο προσώπων, που προβλέπεται για τους ειση¬ 
γητές θεμάτων, σύμφωνα με το άρθρο 9. 

4. Με απόφαση του Γενικού Γραμματέα του ΥΠΑΙΘ 
συγκροτείται τριμελής επιτροπή διεξαγωγής της γρα¬ 
πτής δοκιμασίας σε κάθε εξεταστικό κέντρο, σύμφωνα 
με το άρθρο 6. 

5. Με απόφαση του Γενικού Γραμματέα του ΥΠΑΙΘ 
συγκροτείται η Επιτροπή του Βαθμολογικού Κέντρου, 
σύμφωνα με το άρθρο 8. 

6/Ολοι όσοι συμμετέχουν καθ’ οιονδήποτε τρόπο στη 
διεξαγωγή της γραπτής δοκιμασίας έχουν υποχρέωση 
για απόλυτη εχεμύθεια. 

Αρθρο 4 

Κεντρική Επιτροπή Οργάνωσης και 
Διεξαγωγής Γραπτής Δοκιμασίας 

1/Εργο της Κ.Ε. είναι ιδίως: 

α) η επιλογή και τελική διαμόρφωση των θεμάτων της 
γραπτής δοκιμασίας για κάθε εξεταζόμενο γνωστικό 
αντικείμενο, η αποστολή τους με τον ασφαλέστερο 
τρόπο στα εξεταστικά κέντρα δεκαπέντε (15) λεπτά πριν 
την έναρξη της γραπτής δοκιμασίας και η λήψη κάθε 
αναγκαίου μέτρου για τη διασφάλιση του απορρήτου 
κατά τη σύνταξη, εκτύπωση και αποστολή των θεμάτων 
στις αρμόδιες Επιτροπές των Εξεταστικών Κέντρων 
και την αδιάβλητη διεξαγωγή της γραπτής δοκιμασίας. 

β) η παροχή των αναγκαίων, κατά την κρίση της, δι¬ 
ευκρινίσεων και οδηγιών στο Βαθμολογικό Κέντρο για 
την ομαλή και απρόσκοπτη βαθμολόγηση των γραπτών 
δοκιμίων και τη διασφάλιση ενιαίων κριτηρίων αξιολό- 
γησης, 

γ) η σύνταξη του πίνακα αποτελεσμάτων, κατόπιν 
αποστολής της βαθμολογίας των υποψηφίων από την 
Επιτροπή του Βαθμολογικού Κέντρου και η κοινοποί¬ 
ησή του, μέσω της υπηρεσίας του άρθρου 59 του π.δ. 
38/2010, στο Γενικό Γραμματέα του ΥΠΑΙΘ για την έκ¬ 
δοση των αποτελεσμάτων με την κατάρτιση πίνακα 
επιτυχόντων, 

δ) η επίλυση οποιουδήποτε θέματος προκύψει στα 
εξεταστικά κέντρα ή στο βαθμολογικό κέντρο και για το 
οποίο δεν προβλέπεται λύση από τις κείμενες διατάξεις, 
η διασφάλιση εφαρμογής των κείμενων διατάξεων από 
όλους τους εμπλεκόμενους, η παράταση του χρόνου 
της δοκιμασίας σε ορισμένα ή σε όλα τα εξεταστικά 
κέντρα, εφόσον κατά την κρίση της συντρέχουν λόγοι 
που επιβάλλουν την παράταση αυτή, και γενικά η λήψη 
κάθε αναγκαίου μέτρου για την ομαλή διεξαγωγή και 
ολοκλήρωση των διαδικασιών της γραπτής δοκιμασίας 
και της βαθμολόγησης των γραπτών δοκιμίων, 

ε) η διευθέτηση κάθε άλλης λεπτομέρειας οργανωτι¬ 
κής και διαδικαστικής φύσεως. 

2. Η Κ.Ε., εφόσον κρίνεται αναγκαίο για την απρόσκο¬ 
πτη διεξαγωγή της γραπτής δοκιμασίας, είναι δυνατόν 


να ζητεί τη συνδρομή των αστυνομικών αρχών και άλ¬ 
λων δημόσιων υπηρεσιών και Οργανισμών του Δημοσίου. 

Άρθρο 5 

Ομάδα Γραμματειακής Υποστήριξης 
Κεντρικής Επιτροπής 

1. Με απόφαση του Γ ενικού Γ ραμματέα του ΥΠΑΙΘ συ¬ 
γκροτείται σε κάθε εξεταστική περίοδο ομάδα γραμμα¬ 
τειακής υποστήριξης της Κ.Ε. αποτελούμενη από μέχρι 
πέντε (5) διοικητικούς υπαλλήλους ή εκπαιδευτικούς 
Δευτεροβάθμιας Εκπαίδευσης αποσπασμένους στην 
Κεντρική Υπηρεσία (Κ.Υ.) του ΥΠΑΙΘ.Έργο της ομάδας 
αυτής είναι η υποβοήθηση του έργου της Κ.Ε. και των 
εισηγητών θεμάτων. 

2. Η ομάδα γραμματειακής υποστήριξης έχει υποχρέ¬ 
ωση για απόλυτη εχεμύθεια. Δεν μπορεί να μετέχει σε 
αυτήν, όποιος έχει συγγενή εξ αίματος ή εξ αγχιστεί¬ 
ας μέχρι και τρίτου βαθμού που είναι υποψήφιος στη 
συγκεκριμένη εξεταστική περίοδο. Για τη μη ύπαρξη 
κωλύματος υποβάλλεται σχετική υπεύθυνη δήλωση στην 
αρμόδια υπηρεσία του άρθρου 59 του π.δ. 38/2010. 

Αρθρο 6 

Επιτροπές Εξεταστικών Κέντρων 

1. Με απόφαση του Γενικού Γραμματέα του ΥΠΑΙΘ 
ορίζονται τα εξεταστικά κέντρα ανάλογα με τον αριθμό 
των συμμετεχόντων. Με την ίδια απόφαση συγκροτεί¬ 
ται σε κάθε εξεταστικό κέντρο τριμελής Επιτροπή για 
τη διεξαγωγή της γραπτής δοκιμασίας αποτελούμενη 
από δημοσίους υπαλλήλους κατηγορίας ΠΕ, ΤΕ και ΔΕ. 
Εφόσον πρόκειται για σχολικές μονάδες, τα μέλη της 
Επιτροπής ορίζονται με τους αναπληρωτές τους από το 
οικείο εκπαιδευτικό προσωπικό κατόπιν εισήγησης του 
αρμόδιου Περιφερειακού Διευθυντή Εκπαίδευσης. Πρό¬ 
εδρος της Επιτροπής αυτής ορίζεται δημόσιος υπάλλη¬ 
λος με βαθμό Α' ή ο αρχαιότερος από τα μέλη της. Με 
την ίδια απόφαση ορίζεται ο Γραμματέας και ο βοηθός 
Γ ραμματέας από τα δύο άλλα μέλη της Επιτροπής. 

Στην ίδια απόφαση ορίζονται: 

α) δύο δημόσιοι υπάλληλοι, στους οποίους ανατίθεται 
ο χειρισμός των μηχανημάτων λήψης των θεμάτων. 

β) μέχρι τέσσερις δημόσιοι υπάλληλοι ως επιπλέον 
βοηθοί γραμματείας και συγκεκριμένα: Από είκοσι έξι 
υποψηφίους έως και πενήντα (26 - 50) ένας βοηθός, από 
πενήντα ένα έως εκατό (51 -100) δύο βοηθοί, από εκατό 
ένα έως και εκατό πενήντα (101 -150) τρεις βοηθοί και από 
εκατό πενήντα ένα και άνω τέσσερις βοηθοί γραμματείας. 

Σε εξεταστικά κέντρα που ο αριθμός των εξεταζομέ- 
νων υποψηφίων δεν ξεπερνά τους είκοσι πέντε (25) δεν 
ορίζονται επιπλέον βοηθοί γραμματείας. 

γ) ένας επιστάτης. 

2. Κάθε Επιτροπή Εξεταστικού Κέντρου έχει ως έργο: 

α) Την οργάνωση, το συντονισμό και γενικά την ομαλή 

λειτουργία του εξεταστικού κέντρου, σύμφωνα με τις 
οδηγίες της Κ.Ε., 

β) Την κατανομή των εξεταζομένων στις αίθουσες 
του εξεταστικού κέντρου, τον έλεγχο της ταυτότητας 
αυτών και την καταγραφή των απάντων, 

γ) Την ανακοίνωση των θεμάτων στους εξεταζόμε¬ 
νους κατά την καθορισμένη ώρα και την επιτήρηση των 
διαγωνιζομένων, 

δ) Την επιβολή των προβλεπομένων από το άρθρο 15 
της απόφασης αυτής πειθαρχικών κυρώσεων, 

ε) Τη λήψη κάθε μέτρου, που κατά την κρίση της, 
εξασφαλίζει την απρόσκοπτη και αδιάβλητη διεξαγωγή 
της γραπτής δοκιμασίας, 

στ) Τη συγκέντρωση, ταξινόμηση και αποστολή των 
γραπτών στο Βαθμολογικό Κέντρο, η οποία μπορεί να 
γίνεται με υπηρεσία ταχυμεταφοράς ή με υπηρεσιακό 
αυτοκίνητο ή οποιοδήποτε μεταφορικό μέσο κρίνεται 
απαραίτητο, με τη συνοδεία ειδικού απεσταλμένου δη¬ 
μοσίου υπαλλήλου του ΥΠΑΙΘ και αστυνομικού οργάνου. 

Κάθε αποστολή γραπτών συνοδεύεται από πρακτικό 
παράδοσης και παραλαβής υπογεγραμμένο από τον 
Πρόεδρο ή το Γραμματέα ή το βοηθό Γραμματέα της 
Επιτροπής Εξεταστικού Κέντρου. 

3. Κάθε Επιτροπή Εξεταστικού Κέντρου έχει απαρτία 
εφόσον οι παρόντες είναι περισσότεροι των απάντων. 
Κατά τη λήψη των αποφάσεων, σε περίπτωση ισοψη- 
φίας, επικρατεί η ψήφος του Προέδρου. 

4. Η Επιτροπή του Εξεταστικού Κέντρου έχει την αρ¬ 
μοδιότητα και την ευθύνη να αντιμετωπίζει οποιαδήποτε 
κατάσταση έκτακτης ανάγκης παρουσιαστεί κατά τη 
διάρκεια διεξαγωγής της γραπτής δοκιμασίας, κατόπιν 
ενημέρωσης και συνεργασίας με την Κ.Ε. 

5. Δεν μπορεί να μετέχει στην Επιτροπή του Εξε¬ 
ταστικού Κέντρου ή στη Γραμματεία της όποιος έχει 
σύζυγο ή συγγενή εξ αίματος ή εξ αγχιστείας μέχρι 
και τρίτου βαθμού που εξετάζεται ως υποψήφιος στο 
ίδιο εξεταστικό κέντρο. Για τη μη ύπαρξη κωλύματος 
υποβάλλεται σχετική υπεύθυνη δήλωση στον Πρόεδρο 
της Επιτροπής αυτής. 

Αρθρο 7 
Επιτηρητές 

1. Σε κάθε εξεταστικό κέντρο, με απόφαση του Γ ενι¬ 
κού Γραμματέα του ΥΠΑΙΘ, ορίζονται επιτηρητές από 
δημοσίους υπαλλήλους κατηγορίας ΠΕ, ΤΕ και ΔΕ για 
την επιτήρηση των εξεταζομένων. Εφόσον τα εξεταστι¬ 
κά κέντρα αποτελούν σχολικές μονάδες οι επιτηρητές 
ορίζονται από το οικείο εκπαιδευτικό προσωπικό κατό¬ 
πιν εισήγησης του αρμόδιου Περιφερειακού Διευθυντή 
Εκπαίδευσης. 

2. Δεν μπορεί να οριστεί επιτηρητής όποιος έχει σύ¬ 
ζυγο ή συγγενή εξ αίματος ή εξ αγχιστείας μέχρι και 
τρίτου βαθμού υποψήφιο στο ίδιο εξεταστικό κέντρο. 

3. Ο αριθμός των επιτηρητών σε κάθε αίθουσα γρα¬ 
πτής δοκιμασίας ορίζεται σε δύο (2). Ανά δύο (2) αί¬ 
θουσες ορίζεται επιπλέον ένας επιτηρητής, ως ανα¬ 
πληρωματικός. 

Αρθρο 8 

Βαθμολογικό Κέντρο - 
Επιτροπή Βαθμολογικού Κέντρου 

1. Ως Βαθμολογικό Κέντρο, στο οποίο θα αξιολογού¬ 
νται τα γραπτά, ορίζεται, με απόφαση του Γ ενικού Γ ραμ¬ 
ματέα του ΥΠΑΙΘ, κατάλληλα διαμορφωμένη αίθουσα 
στο κτίριο της ΚΎ. του ΥΠΑΙΘ. Με την ίδια απόφαση 
ορίζεται και η Επιτροπή του Βαθμολογικού Κέντρου, η 
οποία είναι τριμελής και στην οποία μετέχουν, ως Πρό¬ 
εδρος, ο Πρόεδρος ή ο Αντιπρόεδρος της Κ.Ε., τα μέλη 
της Κ.Ε. που φέρουν την ιδιότητα Καθηγητή όλων των 
βαθμιδών ή/και μέλους Διδακτικού Επιστημονικού Προ¬ 
σωπικού (Δ.Ε.Π.) ή/και Εκπαιδευτικού Προσωπικού (Ε.Π.) 
των Α.Ε.Ι., με τους αναπληρωτές τους. Χρέη γραμματέα 
εκτελεί ο γραμματέας της Κ.Ε. ή ο αναπληρωτής του. 


2. Το Βαθμολογικό Κέντρο εποπτεύεται από την Επι¬ 
τροπή Βαθμολογικού Κέντρου. Κατά τη διάρκεια λει¬ 
τουργίας του, φυλάσσεται και επιτρέπεται η είσοδος σε 
αυτό μόνο στα πρόσωπα που τελούν σε διατεταγμένη 
υπηρεσία. 

3. Με απόφαση της Επιτροπής του Βαθμολογικού 
Κέντρου και για την υποβοήθηση του έργου της γραμ¬ 
ματείας, ορίζονται μέχρι τρεις (3) βοηθοί γραμματείας, 
οι τυχόν απαραίτητοι επιπλέον υπάλληλοι από το δι¬ 
οικητικό, βοηθητικό και τεχνικό προσωπικό, καθώς και 
λοιπά θέματα λειτουργίας του Βαθμολογικού Κέντρου 
(π.χ. ωράριο). 

4. Στην τριμελή επιτροπή του Βαθμολογικού Κέντρου 
καθώς και στη Γραμματεία αυτού, δεν μπορεί να μετέχει 
όποιος είναι ο ίδιος υποψήφιος ή έχει σύζυγο ή συγγενή 
εξ αίματος ή εξ αγχιστείας μέχρι και τρίτου βαθμού 
υποψήφιο. Για τη μη ύπαρξη κωλύματος υποβάλλεται 
σχετική υπεύθυνη δήλωση στον Πρόεδρο της Επιτροπής 
του Βαθμολογικού Κέντρου. 

5. Η Επιτροπή του Βαθμολογικού Κέντρου έχει ως 
έργο: 

α) την παραλαβή των γραπτών από τα Εξεταστικά 
Κέντρα, την καταμέτρηση, τη φύλαξη και την κατά το 
δυνατόν ισομερή κατανομή τους στους βαθμολογητές 
για πρώτη και δεύτερη βαθμολόγηση, καθώς και την 
εξασφάλιση του απορρήτου των ονομάτων και της βαθ¬ 
μολογίας των γραπτών. 

β) τη μεταβίβαση γενικών κατευθύνσεων, υποδείξεων 
και οδηγιών που παρέχονται από την Κεντρική Επιτροπή 
προς όλους τους εμπλεκομένους. Ειδικότερα, την υπο¬ 
βοήθηση του έργου των βαθμολογητών με την παροχή 
προς αυτούς των απαραίτητων οδηγιών και υποδείξεων, 
έτσι ώστε να ακολουθείται η προβλεπόμενη διαδικασία, 
να εφαρμόζονται τα συγκεκριμένα κριτήρια και να επι¬ 
τυγχάνεται η ομοιόμορφη και αντικειμενική αξιολόγηση 
των γραπτών. Για το λόγο αυτό, σε περίπτωση που δια¬ 
πιστώνεται ότι η διαφορά στη βαθμολογία μεταξύ δύο 
βαθμολογητών είναι μεγαλύτερη από έξι (06) μονάδες, 
ζητείται η επανεξέταση των συγκεκριμένων γραπτών 
από τους βαθμολογητές. 

γ) την αποστολή της βαθμολογίας των υποψηφίων 
στην Κ.Ε. 

δ) τη μέριμνα για τη γενικότερη εύρυθμη και ασφαλή 
λειτουργία του Βαθμολογικού Κέντρου. 

Αρθρο 9 

Βαθμολογητές γραπτών δοκιμίων 

1. Με απόφαση του Γενικού Γραμματέα του ΥΠΑΙΘ 
ορίζονται, για κάθε εξεταζόμενο γνωστικό αντικείμενο, 
βαθμολογητές των γραπτών δοκιμίων από Καθηγητές 
όλων των βαθμιδών ή/και μέλη Διδακτικού Επιστημο¬ 
νικού Προσωπικού (Δ.Ε.Π.) ή/και Εκπαιδευτικού Προ¬ 
σωπικού (Ε.Π.) των Α.Ε.Ι., κατόπιν ειδικής πρόσκλησης 
εκδήλωσης ενδιαφέροντος της υπηρεσίας του άρθρου 
59 του π.δ. 38/2010. 

2. Ο αριθμός των βαθμολογητών καθορίζεται με βάση 
τον αριθμό των γραπτών που πρόκειται να βαθμολο¬ 
γηθούν, λαμβανομένου υπόψη ότι κάθε βαθμολογητής 
μπορεί να βαθμολογήσει μέχρι 400 γραπτά σε πρώτη 
και 400 σε δεύτερη βαθμολόγηση. Ο αριθμός αυτός μπο¬ 
ρεί σε εξαιρετικές περιπτώσεις να αυξηθεί με απόφαση 
της Επιτροπής του Βαθμολογικού Κέντρου. Λαμβάνεται 
μέριμνα για κάλυψη απρόβλεπτων έκτακτων αναγκών. 

3. Το έργο των βαθμολογητών συντονίζει και επο¬ 
πτεύει η Επιτροπή Βαθμολογικού Κέντρου. Οι βαθμο¬ 
λογητές οφείλουν απόλυτη εχεμύθεια. Δεν μπορεί να 
ορισθεί βαθμολογητής όποιος έχει σύζυγο ή συγγενή 
εξ αίματος ή εξ αγχιστείας μέχρι και τρίτου βαθμού 
υποψήφιο. Για τη μη ύπαρξη κωλύματος, υποβάλλεται 
σχετική υπεύθυνη δήλωση στον Πρόεδρο της Επιτροπής 
του Βαθμολογικού Κέντρου. 

Άρθρο 10 

Χρόνος διεξαγωγής - Προκήρυξη - 
Πρόγραμμα εξετάσεων 

1. Η γραπτή δοκιμασία διενεργείται έως δύο φορές 
ετησίως, ημέρα Σάββατο ή/και Κυριακή. Η διεξαγωγή της 
προκηρύσσεται, το αργότερο τρεις μήνες πριν την κάθε 
εξεταστική περίοδο, με απόφαση του Γ ενικού Γ ραμμα- 
τέα του ΥΠΑΙΘ, ύστερα από εισήγηση της υπηρεσίας 
του άρθρου 59 του π.δ. 38/2010. 

2. Με απόφαση του Γενικού Γραμματέα του ΥΠΑΙΘ 
καταρτίζεται το πρόγραμμα διεξαγωγής της γραπτής 
δοκιμασίας, το οποίο δημοσιοποιείται με την έκδοση 
σχετικού δελτίου Τύπου και αναρτάται στην ιστοσελίδα 
του Υπουργείου. 

3. Σε περίπτωση αποτυχίας ο ενδιαφερόμενος δύναται 
να συμμετάσχει στις επόμενες δύο γραπτές δοκιμασίες 
για το ίδιο γνωστικό αντικείμενο. Σε περίπτωση αποτυ¬ 
χίας του κατά την τρίτη εξεταστική περίοδο αποκλείεται 
από την περαιτέρω διαδικασία και η αίτηση αναγνώρι¬ 
σης επαγγελματικής ισοδυναμίας απορρίπτεται από το 
ΣΑΕΠ. Υποβολή νέας αίτησης αναγνώρισης επαγγελμα¬ 
τικής ισοδυναμίας για τον ίδιο τίτλο είναι απαράδεκτη. 

Αρθρο 11 

Τόπος Διεξαγωγής 

1. Η γραπτή δοκιμασία διεξάγεται στην Αθήνα, σε Εξε¬ 
ταστικά Κέντρα που ορίζονται με απόφαση του Γ ενικού 
Γραμματέα του ΥΠΑΙΘ, που κοινοποιείται στην Κ.Ε. 

2. Οι υποψήφιοι προσέρχονται για εξέταση αποκλει¬ 
στικά στο ορισμένο γί αυτούς Εξεταστικό Κέντρο. Σε 
εξαιρετικές περιπτώσεις, υποψήφιος δύναται να εξετά¬ 
ζεται σε άλλο Εξεταστικό Κέντρο, ύστερα από αίτησή 
του προς την Κ.Ε., η οποία εξετάζει το αίτημα και απο¬ 
φασίζει σχετικά. 

Αρθρο 12 

Διαδικασία Συμμετοχής 

1. Εντός αποκλειστικής προθεσμίας δεκαπέντε (15) 
ημερών από την ανακοίνωση στην ιστοσελίδα του 
ΥΠΑΙΘ της Προκήρυξης της διεξαγωγής της γραπτής 
δοκιμασίας, οι ενδιαφερόμενοι οφείλουν να υποβάλουν 
στην υπηρεσία του άρθρου 59 του π.δ. 38/2010 γραπτή 
αίτηση συμμετοχής για την αμέσως προσεχή εξεταστική 
περίοδο. Η αίτηση συνοδεύεται από παράβολο υπέρ του 
Δημοσίου, ύψους εκατόν πενήντα (150) ευρώ, το οποίο 
δεν επιστρέφεται, εκτός αν η γραπτή δοκιμασία δεν 
λάβει χώρα για λόγους που ανάγονται σε υπαιτιότητα 
του Υπουργείου Παιδείας και Θρησκευμάτων. 

2. Τυχόν εκπρόθεσμη υποβολή αίτησης συνεπάγεται 
αποκλεισμό του ενδιαφερομένου από την συγκεκριμένη 
εξεταστική περίοδο. 

3. Με βάση τον αριθμό των εμπροθέσμων αιτήσε¬ 
ων συμμετοχής, η υπηρεσία του άρθρου 59 του π.δ. 
38/2010, καταρτίζει πίνακα συμμετεχόντων σε αυτήν, 


με τα γνωστικά αντικείμενα ενός εκάστου. Ο πίνακας 
διαβιβάζεται αμελλητί στην Κ.Ε. προκειμένου αυτή να 
επιληφθεί για την ορθολογικότερη κατανομή των ενδια¬ 
φερομένων στο πλαίσιο της σύνταξης των θεμάτων και 
της συνολικής διοργάνωσης της διαδικ ασίας. 

Αρθρο 13 

Κατανομή των υποψηφίων στις αίθουσες - 
Έλεγχος ταυτοπροσωπίας 

1. Οι θέσεις των υποψηφίων στις αίθουσες των Εξετα¬ 
στικών Κέντρων είναι καθορισμένες και κάθε υποψήφιος 
καταλαμβάνει τη συγκεκριμένη θέση που ορίζεται με 
αλφαβητική σειρά, με την οποία φέρεται γραμμένος 
στον κατάλογο των υποψηφίων που ανήκουν στο ίδιο 
Εξεταστικό Κέντρο. 

2. Η Επιτροπή του Εξεταστικού Κέντρου, με βάση τον 
οριστικό αλφαβητικό ονομαστικό κατάλογο των υποψη¬ 
φίων, καταρτίζει κατά κτίριο και αίθουσα ονομαστικές 
καταστάσεις, τις οποίες, μία (1) τουλάχιστον ημέρα πριν 
από την έναρξη των εξετάσεων, αναρτά στην είσοδο 
του Εξεταστικού Κέντρου, έτσι ώστε κάθε υποψήφιος να 
ενημερώνεται εγκαίρως για το κτίριο και την αίθουσα 
στα οποία θα εξετασθεί. 

3. Η κατανομή των υποψηφίων στις αίθουσες και ο 
έλεγχος ταυτοπροσωπίας γίνεται από τους επιτηρητές, 
οι οποίοι καταγράφουν όσους απουσιάζουν σε κάθε 
εξεταζόμενο γνωστικό αντικείμενο. 

Αρθρο 14 

Παρουσία και αποχώρηση υποψηφίων 

1. Για τη διαπίστωση της ταυτότητάς τους οι υπο¬ 
ψήφιοι πρέπει να έχουν μαζί τους, δελτίο αστυνομικής 
ταυτότητας ή σχετική προσωρινή βεβαίωση της αρ¬ 
μόδιας αρχής ή διαβατήριο σε ισχύ ή άδεια οδήγησης 
ή ατομικό βιβλιάριο υγείας όλων των ασφαλιστικών 
φορέων. Παρόντες θεωρούνται μόνο οι υποψήφιοι που 
βρίσκονται μέσα στις καθορισμένες αίθουσες κατά τη 
λήξη του χρόνου προσέλευσης. 

2. Οι υποψήφιοι επιτρέπεται να χρησιμοποιούν στυλό 
διάρκειας μόνο χρώματος μπλε ή μαύρου και γομο- 
λάστιχα. Δεν επιτρέπεται η χρήση διορθωτικού. Δεν 
επιτρέπεται να έχουν μαζί τους βιβλία, γραπτές ση¬ 
μειώσεις ή άλλου είδους βοηθήματα, εκτός και αν έχει 
ορισθεί ρητά από την Κ.Ε. ότι αυτό είναι απαραίτητο για 
τη διεξαγωγή της γραπτής δοκιμασίας. Απαγορεύεται, 
επίσης, ρητά να έχουν μαζί τους κινητά τηλέφωνα ή 
άλλα συστήματα τηλεπικοινωνίας. 

3. Η επεξεργασία των θεμάτων από τους υποψήφιους 
γίνεται σε κόλλες αναφοράς που φέρουν τη σφραγίδα 
του ΥΠΑΙΘ και τη μονογραφή του Προέδρου της Επι¬ 
τροπής του Εξεταστικού Κέντρου, που διανέμονται σε 
αυτούς από τους επιτηρητές. 

4. Ο υποψήφιος είναι υποχρεωμένος να παραδώσει 
το γραπτό του με τη λήξη του ορισμένου χρόνου δοκι¬ 
μασίας ή νωρίτερα και πάντως όχι πριν από τον οριζό¬ 
μενο χρόνο δυνατής αποχώρησης που δεν μπορεί να 
είναι μικρότερος από το ένα τρίτο (1/3) της συνολικής 
διάρκειας της εξέτασης κάθε γνωστικού αντικειμένου. 

5. Οι επιτηρητές κάθε αίθουσας παραλαμβάνουν τα 
γραπτά των υποψηφίων, παρουσία των οποίων ελέγ¬ 
χουν την ορθή καταγραφή των ατομικών τους στοι¬ 
χείων, επικολλούν το αδιαφανές αυτοκόλλητο στο 
ενδεδειγμένο σημείο και υπογράφουν στο τέλος του 

γραπτού κειμένου των υποψηφίων. Μετά την αποχώρη¬ 
ση και του τελευταίου υποψηφίου, οι επιτηρητές πα¬ 
ραδίδουν ταξινομημένα τα γραπτά στην Επιτροπή του 
Εξεταστικού Κέντρου. 

Αρθρο 15 

Συμπεριφορά εξεταζομένων 

1. Οι υποψήφιοι στη διάρκεια των εξετάσεων έχουν 
υποχρέωση κόσμιας συμπεριφοράς και πειθαρχίας, κα¬ 
θώς και πιστής τήρησης των υποδείξεων και συστάσεων 
των μελών της Κ.Ε., της Επιτροπής του Εξεταστικού 
Κέντρου και των επιτηρητών. 

2. Το κάπνισμα κατά τη διάρκεια της παραμονής στην 
αίθουσα εξετάσεων δεν επιτρέπεται. 

3. Η γλώσσα στην οποία διεξάγεται η γραπτή δοκι¬ 
μασία είναι η ελληνική. 

4. Ο υποψήφιος που αντιγράφει ή εμποδίζει με οποιον- 
δήποτε τρόπο την ομαλή διεξαγωγή των εξετάσεων 
αποκλείεται από την περαιτέρω εξέταση στο συγκεκρι¬ 
μένο γνωστικό αντικείμενο με απόφαση της Επιτροπής 
του Εξεταστικού Κέντρου, μετά από προηγούμενη απο¬ 
λογία του. Ομοίως και με την ίδια διαδικασία αποκλεί¬ 
εται υποψήφιος που διαπιστώνεται ότι, κατά το χρόνο 
της εξέτασης και παρά τη ρητή απαγόρευση, έχει μαζί 
του κινητό τηλέφωνο ή άλλο τηλεπικοινωνιακό σύστημα. 

5. Σε κάθε περίπτωση αποκλεισμού υποψηφίου από 
τις εξετάσεις, η Επιτροπή του Εξεταστικού Κέντρου 
συντάσσει σχετικό πρακτικό και σημειώνει το βαθμό 
μηδέν ένα (01) στην κόλλα αναφοράς. Κάτω από το βαθ¬ 
μό υπογράφει ο Πρόεδρος της Επιτροπής Εξεταστικού 
Κέντρου και τίθεται η σφραγίδα. 

Αρθρο 16 

Βαθμολόγηση γραπτών 

1. Όλα τα γραπτά των υποψηφίων παραδίδονται για 
βαθμολόγηση στο Βαθμολογικό Κέντρο του άρθρου 8. Η 
Επιτροπή του Βαθμολογικού Κέντρου συνεπικουρούμενη 
από τη γραμματεία ελέγχει τον αριθμό των γραπτών που 
παραλαμβάνει, σύμφωνα με τα στοιχεία που αποστέλ- 
λονται από τις Επιτροπές των Εξεταστικών Κέντρων. 

2. Τα γραπτά βαθμολογούνται με βάση την κλίμακα 
01 έως 20. Κάθε γραπτό αξιολογείται από δύο βαθμο¬ 
λογητές. Ο ίδιος βαθμολογητής δεν μπορεί να παρα- 
λάβει για πρώτη ή δεύτερη βαθμολόγηση γραπτά εάν 
προηγουμένως δεν έχει παραδώσει στη Γραμματεία του 
Βαθμολογικού Κέντρου βαθμολογημένα τα γραπτά που 
τυχόν έχει προηγουμένως παραλάβει για το λόγο αυτό. 

3. Οι βαθμολογητές, για να σημειώσουν στο γραπτό 
τις ατέλειές του, χρησιμοποιούν ο μεν πρώτος κόκκινο 
στυλό, ο δε δεύτερος πράσινο. Η βαθμολόγηση γίνεται 
σε ακέραιους αριθμούς. Κάθε ένας από τους δύο βαθ¬ 
μολογητές αναγράφει στο γραπτό το βαθμό με τον 
οποίο το αξιολογεί, τον οποίο και επικυρώνει με την 
υπογραφή του. Όλοι οι βαθμοί γράφονται διψήφιοι με 
την πρόταξη του αριθμού μηδέν στους μονοψήφιους 
αριθμούς. Ο βαθμός του πρώτου βαθμολογητή καλύ¬ 
πτεται με αδιαφανές κάλυμμα (αυτοκόλλητο). 

4. Μετά το τέλος της βαθμολόγησης των γραπτών και 
από τον δεύτερο βαθμολογητή αποκαλύπτεται από τη 
γραμματεία του Βαθμολογικού Κέντρου ο βαθμός του 
πρώτου. Τελικός βαθμός αξιολόγησης κάθε γραπτού είναι 
ο μέσος όρος των βαθμών των δύο βαθμολογητών με δι¬ 
ατήρηση, όπου προκύπτει, του πρώτου δεκαδικού ψηφίου. 


5. Αναβαθμολόγηση των γραπτών δεν προβλέπεται, 
εφόσον όμως η διαφορά στη βαθμολογία μεταξύ των δύο 
βαθμολογητών είναι μεγαλύτερη από έξι (06) μονάδες, η 
Επιτροπή του Βαθμολογικού Κέντρου ζητεί από τους βαθ¬ 
μολογητές να επανεξετάσουν τα συγκεκριμένα γραπτά. 

6. Οι αποξέσεις ή οι διορθώσεις βαθμολογίας στα 
γραπτά ισχύουν μόνο εφόσον μονογράφονται από τον 
αρμόδιο βαθμολογητή ή τον Πρόεδρο του Βαθμολο¬ 
γικού Κέντρου και σφραγίζονται με τη σφραγίδα της 
Επιτροπής αυτού. 

7. Το Βαθμολογικό Κέντρο αποστέλλει σε ηλεκτρονική 
μορφή τη βαθμολογία των υποψηφίων, στην Κ.Ε., ώστε 
να συνταχθεί ο πίνακας των αποτελεσμάτων, που κοι¬ 
νοποιείται, μέσω της αρμόδιας υπηρεσίας του άρθρου 
59 του π.δ. 38/2010, στο Γενικό Γραμματέα του ΥΠΑΙΘ 
για την έκδοση των αποτελεσμάτων. 

8. Τα γραπτά των υποψηφίων φυλάσσονται στο Βαθ¬ 
μολογικό Κέντρο, στο οποίο αξιολογήθηκαν, μέχρι την 
επόμενη εξεταστική περίοδο, οπότε και καταστρέφονται 
με μέριμνα της οικείας Επιτροπής αφού συνταχθεί το 
σχετικό πρακτικό. 

Αρθρο 17 

Επιτυχόντες -Έκδοση αποτελεσμάτων 

1. Επιτυγχάνει στις εξετάσεις ο υποψήφιος που συ¬ 
γκεντρώνει τουλάχιστον δέκα (10) μονάδες σε σύνολο 
είκοσι (20) μονάδων βαθμολόγησης. Όπου κατά τον 
προσδιορισμό του τελικού βαθμού προκύπτει αριθμός 
με δεκαδικό μέρος, στρογγυλοποιείται στην επόμενη 
ακέραιη μονάδα. 

2. Με απόφαση του Γενικού Γραμματέα του ΥΠΑΙΘ 
εκδίδονται τα αποτελέσματα με την κατάρτιση πίνακα 
επιτυχόντων, ο οποίος αναρτάται στην ιστοσελίδα του 
Υπουργείου. 

3. Οι υποψήφιοι ενημερώνονται για τη βαθμολογία 
τους από την οικεία ιστοσελίδα του ΥΠΑΙΘ, με χρήση 
κωδικού υποψηφίου. 

Αρθρο 18 

Εξέταση ατόμων με ειδικές δεξιότητες 

1. Με απόφαση του Γενικού Γραμματέα του ΥΠΑΙΘ 
ρυθμίζεται κάθε ειδικότερο ζήτημα που αφορά στην 
εξέταση τυχόν υποψηφίων με ειδικές δεξιότητες και 
ιδίως: τα απαιτούμενα δικαιολογητικά για τη διαπίστω¬ 
ση της συνδρομής της εν λόγω ιδιότητας, η διαδικασία 
διεξαγωγής, τα ειδικά εξεταστικά κέντρα και τα αρμόδια 
όργανα. 

2. Για την αξιολόγηση των υποψηφίων του παρόντος 
άρθρου εφαρμόζονται αναλόγως οι διατάξεις του άρ¬ 
θρου 16 της παρούσης. 

3. Επιτυχόντες θεωρούνται οι υποψήφιοι, σύμφωνα με 
την παράγραφο 1 του άρθρου 17 της παρούσης. 

Αρθρο 19 
Έναρξη Ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2014 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


( 2 ) 

*Μεταφορά θέσεων στις περιφερειακές υπηρεσίες Πρω¬ 
τοβάθμιας και Δευτεροβάθμιας Εκπαίδευσης του 
Υπουργείου Παιδείας και Θρησκευμάτων. 

Με την αρ. 22697/Η/18-02-2014 απόφαση Υπουργού Παι¬ 
δείας και Θρησκευμάτων, η οποία εκδόθηκε σύμφωνα με 
τις διατάξεις του άρθρου 5 (παρ. 7) του Ν. 1824/1988, του 
άρθρου 35 (παρ. 5) του Ν. 4024/2011 και του άρθρου 82 
(παρ. 9) του Ν. 4172/2013, ύστερα από γνώμη α) του Κεντρι¬ 
κού Υπηρεσιακού Συμβουλίου Πρωτοβάθμιας Εκπαίδευσης 


(Πράξη 12/2013) β) του Κεντρικού Υπηρεσιακού Συμβου¬ 
λίου Δευτεροβάθμιας Εκπαίδευσης (Πράξεις 29/2013 και 
31/2013) και γ) του Κεντρικού Υπηρεσιακού Συμβουλίου 
Διοικητικού Προσωπικού (Πράξη 16/2013), μετατάσσονται: 

1) οι κατωτέρω δεκαεννέα (19) μόνιμοι εκπαιδευτικοί Α'/ 
θμιας Εκπ/σης και Β'/θμιας Εκπ/σης σε θέσεις κλάδου ΠΕΙ 
ΔΙΟΙΚ των Περιφερειακών Υπηρεσιών Πρωτοβάθμιας και 
Δευτεροβάθμιας Εκπαίδευσης του Υπουργείου Παιδείας 
και Θρησκευμάτων, με την ίδια σχέση εργασίας, με ταυ¬ 
τόχρονη μεταφορά της θέσης που κατέχουν και με το 
βαθμό και το ΜΚ που επίσης κατέχουν, ως ακολούθως: 


Α/Α 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΚΛΑΔΟΣ 

ΔΙΕΥΘΥΝΣΗ ΕΚΠΑΙ¬ 
ΔΕΥΣΗΣ ΟΡΓΑΝΙΚΗΣ 
ΘΕΣΗΣ (ΥΠΗΡΕΣΙΑ 
ΠΡΟΕΛΕΥΣΗΣ) 

ΝΟΜΟΣ 

ΜΕΤΑΤΑΞΗΣ 

1 . 

ΑΝΔΡΕΑΔΗΣ 

ΑΛΕΞΑΝΔΡΟΣ 

ΛΑΖΑΡΟΣ 

ΠΕ11 

ΔΠΕ ΑΡΚΑΔΙΑΣ 

ΘΕΣΣΑΛΟΝΙΚΗΣ 

2. 

ΓΡΗΓΟΡΑΚΗ 

ΕΛΕΥΘΕΡΙΑ 

ΓΕΩΡΓΙΟΣ 

ΠΕ60 

ΔΠΕΡΕΘΥΜΝΗΣ 

ΡΕΘΥΜΝΟΥ 

3. 

ΔΙΟΝΥΣΙΟΥ 

ΜΑΡΙΑ 

ΓΕΩΡΓΙΟΣ 

ΠΕ11 

ΔΠΕ ΣΑΜΟΥ 

ΛΑΡΙΣΑΣ 

4. 

ΚΑΤΣΑΒΟΥ 

ΑΙΚΑΤΕΡΙΝΗ 

ΑΘΑΝΑΣΙΟΣ 

ΠΕ11 

ΔΠΕ Γ ΑΘΗΝΑΣ 

ΛΑΡΙΣΑΣ 

5. 

ΚΕΦΑΛΙΔΗΣ 

ΣΑΒΒΑΣ 

ΚΩΝΣΤΑΝΤΙΝΟΣ 

ΠΕ11 

ΔΠΕ ΔΥΤ. ΑΤΤΙΚΗΣ 

ΣΕΡΡΩΝ 

6. 

ΚΟΛΑΞΗ 

ΙΩΑΝΝΑ 

ΙΟΡΔΑΝΗΣ 

ΠΕ11 

ΔΠΕ Α' ΑΘΗΝΑΣ 

ΛΑΡΙΣΑΣ 

7. 

ΚΟΜΝΗΝΟΣ 

ΙΩΑΝΝΗΣ 

ΓΕΩΡΓΙΟΣ 

ΠΕ70 

ΔΠΕ ΧΙΟΥ 

ΧΙΟΥ 

8. 

ΜΟΚΚΑ 

ΕΥΑΓΓΕΛΙΑ 

ΚΩΝΣΤΑΝΤΙΝΟΣ 

ΠΕ11 

ΔΠΕ ΕΥΒΟΙΑΣ 

ΛΑΡΙΣΑΣ 

9. 

ΜΟΥΛΙΝΟΥ 

ΑΝΝΑ 

ΔΗΜΗΤΡΙΟΣ 

ΠΕ70 

ΔΠΕ ΑΧΑΪΑΣ 

ΑΧΑΪΑΣ 

10. 

ΜΠΟΤΣΙΚΟΥ 

ΓΙΟΛΑΝΤΑ 

ΧΡΙΣΤΟΦΟΡΟΣ 

ΠΕ11 

ΔΠΕ ΑΧΑΪΑΣ 

ΙΩΑΝΝΙΝΩΝ 

11. 

ΠΑΠΑΘΑΝΑΣΟΠΟΥΛΟΥ 

ΕΛΕΝΗ 

ΔΗΜΗΤΡΙΟΣ 

ΠΕ60 

ΔΠΕ ΗΛΕΙΑΣ 

ΑΧΑΪΑΣ 

12. 

ΠΑΠΑΝΙΚΟΛΑΟΥ 

ΜΑΡΙΑ 

ΝΙΚΟΛΑΟΣ 

ΠΕΗ 

ΔΠΕ ΔΥΤ. ΑΤΤΙΚΗΣ 

ΣΕΡΡΩΝ 

13. 

ΠΑΠΑΠΟΣΤΟΛΟΥ 

ΜΑΛΑΜΑ 

ΝΙΚΟΛΑΟΣ 

ΠΕ11 

ΔΠΕ ΣΑΜΟΥ 

ΚΑΒΑΛΑΣ 

14. 

ΠΥΛΗΣ 

ΔΗΜΗΤΡΙΟΣ 

ΑΝΤΩΝΙΟΣ 

ΠΕ11 

ΔΠΕ ΚΙΛΚΙΣ 

ΚΙΛΚΙΣ 

15. 

ΣΑΟΥΛΙΔΟΥ 

ΧΑΡΙΚΛΕΙΑ 

ΑΝΑΣΤΑΣΙΟΣ 

ΠΕ11 

ΔΠΕ ΛΕΣΒΟΥ 

ΚΑΒΑΛΑΣ 

16. 

ΣΥΛΑΙΟΣ 

ΣΤΕΡΓΙΟΣ 

ΚΙΜΩΝ 

ΠΕΗ 

ΔΠΕ ΠΕΙΡΑΙΑ 

ΚΑΒΑΛΑΣ 

17. 

ΤΣΩΝΑΣ 

ΧΡΗΣΤΟΣ 

ΖΑΦΕΙΡΙΟΣ 

ΠΕ11 

ΔΠΕ ΔΥΤ. ΑΤΤΙΚΗΣ 

ΛΑΡΙΣΑΣ 

18. 

ΧΑΤΖΗΣ 

ΔΗΜΗΤΡΙΟΣ 

ΚΩΝΣΤΑΝΤΙΝΟΣ 

ΠΕ11 

ΔΠΕ ΑΡΚΑΔΙΑΣ 

ΛΑΡΙΣΑΣ 

19. 

ΑΡΒΑΝΙΤΗΣ 

ΙΩΑΝΝΗΣ 

ΝΙΚΟΛΑΟΣ 

ΠΕ02 

ΔΔΕ ΠΙΕΡΙΑΣ 

ΛΑΡΙΣΑΣ 


2) οι κατωτέρω επτά (7) μόνιμοι εκπαιδευτικοί Β'/θμιας Εκπ/σης με την ίδια σχέση εργασίας σε θέσεις κλάδου 
κατώτερης κατηγορίας μόνιμων διοικητικών υπαλλήλων των Περιφερειακών Υπηρεσιών Πρωτοβάθμιας και Δευ¬ 
τεροβάθμιας Εκπαίδευσης του Υπουργείου Παιδείας και Θρησκευμάτων αντίστοιχης των τυπικών τους προσό¬ 
ντων, και με μεταφορά της θέσης που κατέχουν, ως ακολούθως: 


ΚΑΤΗΓΟΡΙΑ Τ.Ε./ΚΛΑΔΟΣ ΤΕ1 ΔΙΟΙΚ. 


Α/Α 

ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΚΛΑΔΟΣ 

ΔΙΕΥΘΥΝΣΗ ΕΚΠΑΙ¬ 
ΔΕΥΣΗΣ ΟΡΓΑΝΙΚΗΣ 
ΘΕΣΗΣ (ΥΠΗΡΕΣΙΑ 
ΠΡΟΕΛΕΥΣΗΣ) 

ΝΟΜΟΣ 

ΜΕΤΑΤΑΞΗΣ 

1 

ΔΑΜΙΓΟΥ 

ΕΛΕΝΗ 

ΓΕΩΡΓΙΟΣ 

ΠΕ 18.03 

ΔΔΕ ΑΧΑΪΑΣ 

ΑΤΤΙΚΗΣ/ΝΔ ΑΘΗΝΩΝ 

2 

ΚΑΡΑΝΙΚΟΛΑ 

ΕΛΕΝΗ 

ΠΑΝΑΓΙΩΤΗΣ 

ΠΕ 17.06 

ΔΔΕ ΑΙΤΩΛ/ΝΙΑΣ 

ΑΙΤΩΛ/ΝΙΑΣ 

3 

ΚΡΑΤΣΙΟΥ 

ΕΛΕΥΘΕΡΙΑ 

ΑΛΕΞΑΝΔΡΟΣ 

ΠΕ 17.01 

ΔΔΕ ΚΥΚΛΑΔΩΝ 

ΚΑΣΤΟΡΙΑΣ 

4 

ΚΩΣΤΗ - ΖΕΡΔΕΛΗ 

ΕΥΑΓΓΕΛΙΑ 

ΒΑΣΙΛΕΙΟΣ 

ΠΕ 18.15 

ΔΔΕ ΚΟΖΑΝΗΣ 

ΛΑΡΙΣΑΣ 

5 

ΠΑΡΜΑΚΗ 

ΠΑΝΑΓΙΩΤΑ 

ΝΙΚΟΛΑΟΣ 

Π Ε 17.01 

ΔΔΕ ΦΘΙΩΤΙΔΑΣ 

ΦΘΙΩΤΙΔΑΣ 

6 

ΣΤΑΥΡΑΚΑΚΗΣ 

ΕΜΜΑΝΟΥΗΛ 

ΓΕΩΡΓΙΟΣ 

ΠΕ 18.28 

ΔΔΕ ΧΑΝΙΩΝ 

ΧΑΝΙΩΝ 

7 

ΤΕΡΖΟΥΔΗ 

ΜΑΡΙΑ 

ΧΡΗΣΤΟΣ 

ΠΕ 17.01 

ΔΔΕ Β' ΑΘΗΝΑΣ 

ΛΑΡΙΣΑΣ 


Η κατανομή των θέσεων που μεταφέρονται και οι τοποθετήσεις των υπαλλήλων σε συγκεκριμένη Υπηρεσία εντός 
του Νομού, θα πραγματοποιηθεί με απόφαση του οικείου Περιφερειακού Δ/ντή Α/θμιας και Β/θμιας Εκπαίδευσης, 
ύστερα από πρόταση του οικείου Περιφερειακού Υπηρεσιακού Συμβουλίου Διοικητικού Προσωπικού (Π.Υ.Σ.ΔΙ.Π.). 
(Αριθμ. βεβ. Υ.Δ.Ε. του Υπ. Παιδείας και Θρησκευμάτων: 3372/17-03-2014). 

*Δημοσιεύθηκε αρχικά στο ΦΕΚ 394/Γ731-3-2014. 


Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

Αριθμ. 5423/4531 (3) 

Καθιέρωση διαφορετικού ωραρίου εργασίας υπηρεσιών 
του ΝΠΔΔ «Οργανισμός Πολιτισμού, Αθλητισμού και 
Νεολαίας Δήμου Νέας Ιωνίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη 

1. Τις διατάξεις του π.δ. 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α727.12.2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α707-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728-06-2007). 

4. Την υπ’ αριθμ. 7/2014 απόφαση του Διοικητικού Συμ¬ 
βουλίου του ΝΠΔΔ «Οργανισμός Πολιτισμού, Αθλητισμού 
και Νεολαίας Δήμου Νέας Ιωνίας» περί καθιέρωσης ωρα¬ 
ρίου λειτουργίας υπηρεσιών του ΝΠΔΔ, αποφασίζουμε: 

Καθιερώνουμε την εξαίρεση από την εφαρμογή της πεν¬ 
θήμερης εργασίας και τη λειτουργία κατά τις Κυριακές 
και αργίες των υπηρεσιών του ΝΠΔΔ «Οργανισμός Πολιτι¬ 
σμού, Αθλητισμού και Νεολαίας Δήμου Νέας Ιωνίας», λόγω 
της ιδιαίτερης φύσης των αρμοδιοτήτων τους (διεξαγωγή 
αγώνων, προπονήσεων, αθλητικών προγραμμάτων, συ¬ 
ντήρηση, καθαρισμός, αποκατάσταση ζημιών, παρουσία¬ 
ση πολιτιστικών εκδηλώσεων, θεατρικών παραστάσεων, 
πραγματοποίηση μαθημάτων κτλ) και τη λειτουργία των 
αθλητικών και πολιτιστικών χώρων του ΝΠΔΔ, ως εξής: 

κλειστό γυμναστήριο και δημοτικό στάδιο Νέας Ιωνίας: 
από 07:00 έως 24:00, από Δευτέρα έως Κυριακή. 

κλειστό γυμναστήριο επί των οδών Κάλβου και Τζα- 
βέλλα από 14:30 έως τις 24:00 Δευτέρα έως Παρασκευή 
και από τις 07:00 έως τις 24:00 Σάββατο και Κυριακή. 

- αίθουσες μυϊκής ενδυνάμωσης (Λ. Ηρακλείου 268 και 
Αιμ. Γρεβενών 14) και τα λοιπά αθλητικά κέντρα, όπου 
πραγματοποιούνται ομαδικά προγράμματα: από 08:00 
έως 22:00 από Δευτέρα έως Παρασκευή και από 08:00 
έως 20:00 κάθε Σάββατο. 

- δημοτική βιβλιοθήκη (Λ. Ηρακλείου 264) από 07:00 
έως 20:00, από Δευτέρα έως Σάββατο, δημοτικό θέατρο 
από τις 17:00 έως 22:00 από Δευτέρα έως Κυριακή. 

- δημοτικό ωδείο από 16:00 έως 22:00 από Δευτέρα 
έως Παρασκευή και από 08:00 έως 16:00 κάθε Σάββατο, 
όπως περιγράφεται στην υπ' αρ. 07/2014 απόφαση του 
Διοικητικού Συμβουλίου του ΝΠΔΔ «Οργανισμός Πολι¬ 
τισμού, Αθλητισμού και Νεολαίας Δήμου Νέας Ιωνίας». 
Από τις διατάξεις της απόφασης αυτής προκαλείται 
δαπάνη ύψους 5.400,00 € περίπου σε βάρος του προϋ¬ 
πολογισμού οικονομικού έτους 2014 του ΝΠΔΔ που θα 
βαρύνει τους ΚΑ: 15.6012.0001 και 15.6022.0001. Ανάλογη 
δαπάνη προκαλείται για τα επόμενα έτη σε βάρος των 
ιδίων κωδικών του προϋπολογισμού του ΝΠΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2014 

Ο Γ ενικός Γ ραμματέας Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 


Αριθμ. Υ00/34 (4) 

Σύσταση Γ ραφείου Κοινωνικής Ασφάλισης στη Σκόπε¬ 
λο μη αυτοτελές Γ ραφείο του Περιφερειακού Υπο¬ 
καταστήματος ΙΚΑ-ΕΤΑΜ Βόλου 

Ο ΔΙΟΙΚΗΤΗΣ ΤΟΥ 

ΙΔΡΥΜΑΤΟΣ ΚΟΙΝΩΝΙΚΩΝ ΑΣΦΑΛΙΣΕΩΝ- 
ΕΝΙΑΙΟ ΤΑΜΕΙΟ ΑΣΦΑΛΙΣΗΣ ΜΙΣΘΩΤΩΝ 

Έχοντας υπόψη: 

1. Τις διατάξεις του άρθρου 52 του Π.Δ. 266/89 (ΦΕΚ 
127/τ.Α722.5.89) «Οργανισμός του Ιδρύματος Κοινω¬ 
νικών Ασφαλίσεων» (όπως τροποποιήθηκε και ισχύ¬ 
ει σήμερα), με τι οποίες ορίζεται, ότι με απόφαση 
του Διοικητή του Ιδρύματος μπορούν να συνιστώνται 
Γ ραφεία μη αυτοτελή, τόσο στις Κεντρικές όσο και 
στις Περιφερειακές Υπηρεσίες του ΙΚΑ-ΕΤΑΜ για την 
καλύτερη και αποτελεσματικότερη οργάνωση της 
λειτουργίας τους. 

2. Την υπ’ αριθμ. 199/Συν.40/11.12.2013 Συνεδρίαση του 
Δ.Σ. του ΙΚΑ-ΕΤΑΜ και την αριθμ. Υ20/13/03.02.2014 από¬ 
φαση του Διοικητή του ΙΚΑ-ΕΤΑΜ με την οποία απο- 
φασίστηκε η αναστολή λειτουργίας του Παραρτήματος 
ΙΚΑ-ΕΤΑΜ Σκοπέλου και η μεταφορά των αρμοδιοτήτων 
επί της ασφαλιστικής του περιοχής στο Περιφερειακό 
Υποκατάστημα ΙΚΑ-ΕΤΑΜ Βόλου. 

3. Τις διατάξεις του Ν. 3852/2012 (ΦΕΚ 87/τ.Α77.6.2010) 
«Νέα αρχιτεκτονική της Αποκεντρωμένης Διοίκησης- 
Πρόγραμμα Καλλικράτης». 

4. Τη με αριθμ. 64/Συν.4/24.02.2014 Απόφαση του 
Δημοτικού Συμβουλίου του Δήμου Σκοπέλου σύμφω¬ 
να με την οποία παραχωρείται δωρεάν χώρος στο 
δημοτικό κατάστημα και αναλαμβάνεται η κάλυψη 
των πάγιων λειτουργικών δαπανών του υπό σύσταση 
Γ ραφείου. 

5. Την ανάγκη εξυπηρέτησης των συναλλασσομένων 
του Δήμου Σκοπέλου με το ΙΚΑ-ΕΤΑΜ. 

6. Το γεγονός ότι από την απόφαση αυτή δεν προκα- 
λείται επιπλέον δαπάνη σε βάρος του κρατικού προϋ¬ 
πολογισμού ή του προϋπολογισμού του ΙΚΑ-ΕΤΑΜ, 
αποφασίζουμε: 

1. Συστήνουμε Γραφείο Κοινωνικής Ασφάλισης στη 
Σκόπελο, μη αυτοτελές Γραφείο του Περιφερειακού 
Υποκαταστήματος ΙΚΑ-ΕΤΑΜ Βόλου. 

2. Οι αρμοδιότητες που ασκούνται από τα Γραφεία 
Κοινωνικής Ασφάλισης ορίζονται με την 090/11/20.03.2013 
απόφαση του Διοικητή του Ιδρύματος (ΦΕΚ 780/ 
Τ.Β74-4-2013, ΑΔΑ: ΒΕΑΗ4691ΩΓ-ΦΟΒ, Εγκύκλιος ΙΚΑ- 
ΕΤΑΜ 20/2013). Επίσης, στην υπ’ αριθμ. 2/2014 εγκύ¬ 
κλιο του ΙΚΑ-ΕΤΑΜ (αρ. πρωτ. Υ40/1/09-01 -2014, ΑΔΑ: 
ΒΙ6Μ4691ΩΓ-ΡΞΕ) ορίζονται θέματα οργάνωσης και 
λειτουργίας των Γ ραφείων Κοινωνικής Ασφάλισης ΙΚΑ- 
ΕΤΑΜ. 

3. Ως ημερομηνία έναρξης λειτουργίας του ανωτέρω 
Γ ραφείου καθορίζουμε την 22 Απριλίου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2014 
Ο Διοικητής 

ΡΟΒΕΡΤΟΣ ΣΠΥΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 02008961004140008 * - 














































































